CELEX: 32015D0875
Language: mt
Date: 2015-06-02 00:00:00
Title: Deċiżjoni tal-Kumitat Politiku u ta' Sigurtà (PESK) 2015/875 tat-2 ta' Ġunju 2015 dwar l-aċċettazzjoni tal-kontribut ta' Stat terz għall-Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUMAM RCA) (EUMAM RCA/3/2015)

6.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 142/29
            
         DEĊIŻJONI TAL-KUMITAT POLITIKU U TA' SIGURTÀ (PESK) 2015/875
   tat-2 ta' Ġunju 2015
   dwar l-aċċettazzjoni tal-kontribut ta' Stat terz għall-Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUMAM RCA) (EUMAM RCA/3/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill (PESK) 2015/78 tad-19 ta' Jannar 2015 dwar Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUMAM RCA) (1), u b'mod partikolari l-Artikolu 8(2) tagħha,
   Billi:
   
               (1)
            
            
               Bis-saħħa tal-Artikolu 8(2) tad-Deċiżjoni (PESK) 2015/78, il-Kunsill awtorizza lill-Kumitat Politiku u ta' Sigurtà biex jieħu d-deċiżjonijiet rilevanti dwar l-aċċettazzjoni ta' kontributi proposti minn Stati terzi.
            
         
               (2)
            
            
               Wara rakkomandazzjoni dwar l-offerta ta' kontribut tar-Repubblika tas-Serbja mill-Kmandant tal-Missjoni tal-UE tal-EUMAM RCA u l-parir mill-Kumitat Militari tal-Unjoni Ewropea, dik l-offerta għandha tiġi aċċettata.
            
         
               (3)
            
            
               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża,
            
         ADOTTA DIN ID-DEĊIŻJONI:
   Artikolu 1
   1.   L-offerta ta' kontribut tar-Repubblika tas-Serbja għall-Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUMAM RCA) hija aċċettata u hija kkunsidrata bħala sinifikanti.
   2.   Ir-Repubblika tas-Serbja hija eżentata minn kontribuzzjonijiet finanzjarji għall-baġit tal-EUMAM RCA.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, it-2 ta' Ġunju 2015.
      
         
            Għall-Kumitat Politiku u ta' Sigurtà
         
         
            Il-President
         
         W. STEVENS
      
   
   
      (1)  ĠU L 13, 20.1.2015, p. 8.